text: Какво предвижда новият италиански правителствен декрет заради ситуацията с коронавируса, който трябва утре да влезе в сила след гласуване в парламента:
  1. Сметките за ток, вода, газ, такса смет и телевизионна такса се замразяват за два месеца. След като кризата отмине, ще бъдат изплащани на части, като още не е решено за какъв период от време ще трябва да се изплатят.
  2. Налага се мораториум върху изплащането на ипотечните заеми към банките от страна на домакинствата и на банковите заеми за малките фирми. Държавата им става гарант, за да не настъпва банкова криза заради неизплащането им.
  3. Замразява се заплащането на данъци за два месеца (в края на март е срокът за плащането на местните данъци, така че се отнася предимно за тях).
  4. Замразяване на плащането на осигуровките към осигурителните фондове. Ще се плащат след кризата, но още не се знае на какви вноски и в какъв срок.
  5. Включване на всички работници от засегнатите сектори към Cassa integrazione - това е един държавен фонд, който позволява на техния НОИ (казва се INPS) да изплаща заплатите на хора, които поради затруднения на фирмите не ходят на работа. Разбира се, работещите работници ще си получават нормалните заплати от работодателите. Призивът е всички възможни дейности да се извършват от домовете.
  6. Тъй като училищата и градините са затворени, родителите ще получат платен родителски отпуск, за да си ги гледат, а ако са принудени да ходят на работа поради естеството й, ще получават ваучери от 600 евро на месец за детегледачка.
  Тези мерки ще струват на държавата 10 млрд евро допълнителен дефицит. ЕС вече декларира, че ще разхлаби изискванията си за дефицита. Сиреч, ония 3% ограничение заминаха много бързо в боклука.
  Доставки по домовете на хранителни стоки за всички възрастни над 75 г. - поети са от хранителните вериги.
  Всякакви спекулации с цените на маски и препарати са забранени, преследвани и наказвани. Финансовата полиция вече е в действие, има арести.
  Преди превода на статията за ужасната ситуация в Италия и съдбоносните избори, които са принудени да правят лекарите, отново и за пореден път ще напомня:
  Короначумата е смъртно опасна болест, който отнася близо една трета от заболелите, които при това получат най-квалифицираните и съвременни грижи, за да оцелеят. Повечето от прекаралите я остават практически инвалиди за цял живот – дори три етажа нагоре по стълбите ги задъхва до припадък, имунната им система е много срината и могат впоследствие, след месеци и дори година да си умрат от една най-обикновена настинка.
  Тя е ужасната дилема пред лекарите в Италия - кои пациенти да шкартират и кои – не, как да подберат онези, които да получат необходимите медицински грижи, за да не умрат. Те. за избора, който обикновено прави Бог.
  Ще отбележа, че Италия не е Китай – т.е. няма цензура върху информацията, нито поголовното невиждано по размери фалшифициране на данните за епидемията, измисляни от началниците на отдел „Пропаганда и агитация” в сградата на Китайската комунистическа партия.